text: Landsby vil være grøn
  04 februar 2012 kl. 12.45
  Den sønderjyske landsby Felsted vil være CO2-neutral, og folk i byen er så småt ved at gennemføre energibesparende tiltag i husene.
  Miljø-ambitionen i Felsted er en del af Aabneraa Kommunes klimastrategi, og projektet med at skabe en CO2-neutral landsby er drevet af lokale kræfter med Aabenraa Kommune som konsulent.
  En særlig energigruppe står i spidsen for at sætte Felsted på det miljømæssige Danmarkskort. Der arbejdes med en række ideer, blandt andet fjernvarme, LED-gadebelysning og af cykelstier, som kan fjerne biler fra trafikken.
  Der er 1200 indbyggere i Felsted, og den største udfordring i projektet er ifølge formand for energigruppen, Hans Jørgen Nissen, at få husejerne igang med at miljøforbedre husene. Mange er igang med at putte mere isolering i husene og installere varmepumper i stedet for at varme med el.
  